বাংলাদেশ পরিবেশ আন্দোলন (বাপা) এবং বেসরকারি গবেষণা প্রতিষ্ঠান বারসিক এর উদ্যোগে গতকাল ২৬ জুন ২০১৪, বৃহস্পতিবার, বিকাল ৩.০০ টায় বিদ্যুৎ ভবনের বিজয় হলে ‘‘বাংলাদেশের নবায়নযোগ্য জ্বালানী ব্যবস্থায় দরিদ্র মানুষের প্রবেশ অধিকার’’- শীর্ষক এক পরামর্শ সভা বাংলাদেশ পরিবেশ আন্দোলন (বাপা) এর সহ-সভাপতি অধ্যাপক খন্দকার বজলুর হকের সভাপতিত্বে অনুষ্ঠিত হয়। সভায় অতিথি হিসেবে আরো উপস্থিত ছিলেন বাংলাদেশ নাবায়নযোগ্য জ্বালানী সমিতির সাধারণ সম্পাদক ও ঢাকা বিশ্ববিদ্যালয়ের ইনস্টিটিউট অব এনার্জির পরিচালক অধ্যাপক সাইফুল হক, অর্থনীতি বিভাগের অধ্যাপক এম এম আকাশ, জ্বালানী অধিকার আন্দোলনের ড. এম সামসুল আলম, বিদ্যুৎ বিভাগের অতিরিক্ত-সচিব মোহাম্মদ আলাউদ্দিন, বিদ্যুৎ বিভাগের যুগ্ম সচিব সিদ্দিক জোবায়ের সহ প্রমূখ। সভাটি সঞ্চালনা করেন বাপা’র সাধারণ সম্পাদক ডা.আব্দুল মতিন। সভায় মূল প্রবন্ধ উত্থাপন করেন বারসিকের গবেষক মো. এরশাদ আলী। এছাড়াও বারসিক প্রতিনিধি সৈয়দ আলী বিশ্বাস, এ বি এম তৌহিদুর রহমান, মো: জাহাঙ্গীর আলম, ফেরদৌস আহম্মেদ উজ্জ্বল উপস্থিহ ছিলেন।